82

ISIGIDIMI SAMAXOSA, DECEMBER 1, 1888.

sihleli kulentlalo sikuyo. Lifikile ixesha lokuba sifunde ukuqingqa, kukade sikasa. Inani labafundisi abantsundu alihambeli pambili, ngangokuba kona kumahlelo ase Rabe (siteta i-Free Church, i-United Presbyterian, ne Dipente) asikumbuli namnye ongeniswe ebufundisini nonyaka nje. Uyakutinina. ukuhamba umsebenzi ngapandle kwamadoda? Ngamana ngomnyaka ozayo’ sabona umahluko kunale meko sikuyo; umahluko wokuvela kwama dodana afuna ukusebenza emyezweni we-Nkosi—ukungena eluhlwini olupambili kolu lulwo lupakati kwemikosi yokanyo nemikosi yobumnyatna.

Lamazwi etu angaba ngatnazwi okuyolela, kuba sesiwu- visile umzi ngesifo elifa siso eli pepa, *isifo sokungaxaswa ngaba ninilo.* Xa ke sibulisayo sibulisela okweminyaka ezayo. Silele pantsi soselwe edabini, kodwa sisapakamise intloko, salata ngoluti lomkonto siti—njengoko kade sinkenteza sisitsho leminyaka ilishumi elinesibozo idluleyo—

” Pambili ’Nto Zakowetu ! ”

IMPANGALASANE.

Isimo se Voti yomzi ontsundu asivuyisi. Uti okona  
ufanele ukwenza uqilima ubumbane kuba ubuninzi bawo  
ubulewe ngu Matunga, kokukona uxela isonka sentsipo,  
sona singahlanganiyo. Kolu nyulo sipaule indawo ezimbini  
ezibonisa lempangalasane. E-Qonce u-Rev. C. Pamla wenze  
eyake, into wabe umzi uteta nto yimbi. Amashumi ama-  
tandatu anesine emke ke no-Tshambuluka. Ukuba singa-  
ba simnika ibala elibi ngalonto asina kunceda, kuba nangoku  
amazwi etu esiwabeka apa epepeni apolile kunento esiyicinga  
entliziyweni. Imbangi yoku kukuba besinje uku-  
mtemba kwetu, singalindele ukuba kunokude kupume  
okunje kuye. Ukuba eb’ecacile kwasc kuqaleni ngesinga-  
kalazi, koko ubezifaka emkusaneni wokungati ungundilele  
xa atetayo usebenzela utshaba.

Silahlekwe ngumhlobo wenene umfo ka Solomon, kuba  
namhla besiba kukuvuka koyisekazi u Mr, Saul Solomon,  
ominyaka mininzi ewulwela umzi, ngexesha obuse sebude-  
ngeni, ungayazi ne Voti into eyiyo. Abakudala bebenya-  
nisile xa bati “ Ukwanda kwaliwa ngumtakati.” No  
Maneli Pamla lonto uyayazi kakuble. Kodwa ke inye  
into esiyaziyo, yile yokuba apo siya kudubula kona esisenzo  
siyakulishukumisa lonke elimiwe ngontsundu apa. Xa  
umntu adubula ngompu ekude kuqale kuti tapu umsi, kuze  
emva komzuzwana otile sivakale isitbnga. Umsi lowo awu-  
bonwa ngabantu bonke, kodwa ubonwa ngosukuba ekange-  
le; kodwa sona isitbnga sivus’ abaleleyo. Tina sesiwu-  
bonile umsi opuma kwi Nkanunu enkulu, into esilinde yona  
ngoku sisit'onga. Akuyikuba ntsuku zipi sifike isitbnga.  
Ayakusiva nalawo mashumi matandatu.

Asinamazwi singawabekisa kwinto zo Gowana nezo Seya  
eziduba-dube umzi wase Mjadwini. Sesipaula zwana linye  
akade efundekele ngalo lomadoda, lokuti ukuba u-Tshambu-  
luka akangenanga liya kufa ilizwe, kuba yena ngu Rulume-  
nte. Ukuba asiposisi enye yento zika Seya yaka yaba  
ngumpati wemikosi yama Gqunukwebe, yaza yakonza pantsi  
ko-TSHAMBULUKA elu Kalweni. Kusoloko yangenwa oko  
yintaka esifubeni.

Into yase Komani nomsebenzi ka Mr Pelem kolu nyulo  
asikayigqibi ukuyiqonda. Seva entetweni yombaleli we  
*Mvo* ukuba umfana ka Pelem, umzukulwana ka-HUMANA  
wakwa Ngqika, wemka nekulu elinamatatu abavoti, aye  
wali galela kuma Bulu. Azi yinene naleyo? Ngumfo  
lowo ekwakutiwe ngumzi wase Hewu maze abe ngomnye  
wabaya kuwela baye pesheya ngo Tungumlomo. Tshotsho  
kanti kungawelwa. Soke sipulapule ukuba utinina yena  
ukuzikusela kulonteto ise *Mveni.*

Inje ke yonke ihambiso yomzi ontsundu. Lento kuko  
ukudelana nokunga tembani nokunga bekani, akuko kwa-  
zelelela apo imilomo emininzi ibekise kona. Uti lomntu niti,

Yo! yaqala ukuvela indoda, kanti akuko nto, liqokobe elize lokubiza inkuku njekodwa. Ziko izinto afanele ukuma naye- dwa umntu ngenxa yezwi lake. Oko kukuti ako amaxesha afaneleyo umntu ukulitanda izwi lake. Lento ye Voti ayinjalo yona kuba ngumqulu omkulu ngecala elitile onokuba nesiqamo esihle. Abafundi bayazi ukuba lento (58/53) yenza isinye. Noko amakulu omabini lomanani ayabulalana kwa odwa kuba acasene. Ubukumkani obucaseneyo ngokwabo abuyi kuma. Asiyinene yini leyo ? Injalo ke into ye Voti. Intlanganiso zokupikisana mazenziwe ngexesha lazo. Mayiti yona i Voti ifika ube umzi sewuntonye, lungabiko upikiswano evotini paya. Kulula ukubulala inyoka xa ufike zibambene zisilwa, nokuba zezinjanina umsindo wazo. Yindawo yokuba siyilumkele souke tina balwela ubulungisa le. Kwaba funda amabali entlanga zezinye izizwe iyazeka lento ukuba sisifo sento zonke ezilungileyo. Umzekelo wayo siwubona kwi bali le *Reformation—*idabi elikulu lento ze-Lizwi ukuze zahluke ezityalike zetu kweyase Roma. Ama Roma onke amanyana ekulahlekeni kwawo, kodwa emva kwexesha le gora elikulu u-Martin Luther sifumana impi ecasene nama Roma indidi ntatu—*Anabaptists, Calvinists,* ne *Luther­ans.* Sibuye sibone kuvela abatshisi bemifanekiso esezi tyalikeni, abati zi *Iconoclasts,* nabo betsala kwelabo icala. Ziko ke izifo ezinjalo emasizilumkele emizameni yetu yokwenza ubulungisa. Siyatemba ukuba umzi woquba ngoku hle kunokungonyulo oluzayo.

UKUCOLACOLA.

Ivoti yabantsundu.--Umzi ontsundu awuzange uyiqa- bukele ivoti kangakanana. Ubete wawotusa wonke umzi omhlope. Ipepa lase Komani, *i-Queenstown Free Press,* abantu abamnyama bavota into abayiqondayo ngoku, lidlu- le ixesha lokutandelwa kwevoti yabo emnweni baze baman’ ukwalatiswa kusitiwa votela unantsi Iowa, baze bavume ukuvunyiswa noko bangakoliswayo ngulo mntu.

Ekubeni esenjenjalo amanye amapepa ukuteta yona i- *Alice Times* isahleli pezu kwentlamba. Iti kufuneka uku- qeshulwa iqela labavoti abantsundu kumandla wase Qonce, likutshwe evotini kuba i-Nkanunu ingene magcwizigcwizi. Lomzi umhlope wase Dikeni nowase Nqushwa tina namhla siwuncame impela. Uqale ngokulahla iciko umfo ka Innes, uqokele ngokulahla enye injengele ugxiba Iuka Tamplin. Endaweni yabo ungenise u-Pope no Jongisongololo umxasi wentengiso yotywala. Eyona isimangalisa ngokukodwa kukufumana nabantu abangamazila abanjengompati welo pepa bepakati kwelo qela labaxasi botywala. Sisimanga lento yenziwa ngabantu, abantu ababefuna ukuba u-Rulumente avale inkanti, ancipise uselo, nabobantu benga Matempile, bajike bavotele umntu ocasene neminqweno yabo, bemazi, bemva, bembona ngawabo amehlo. Wanyanisa oka Lose mhla wati entlanganisweni, “ Abantu bayakupendula nga- malungelo abo.”

Ikatsi e-Pretoria.—Lento ikukutyakatya umfazi nge katsi e-Pretoria imbi. Kule ifileyo, kubanjwe umfazi ontsundu kwi hotele etile engazipete kakuhle. Ematyaleni ugwetywe ukuba ahlaule imali etile, mhlaumbi, ukuba akanayo, akatswe imivumbo elishumi. Kute engekayenzi nemigudu yokufuna lomali, wasel’ equtywa esiwa ekatsini. Lomivumbo ilishumi uyamkelisiwe. Unga angapazamisa u-Rulumente wama Ngesi kolutyakatyo Iwabafazi lupele. Kuqinisekile ukuba ama-Bulu avukwa vimvelo yawo endala.

Musa ukushiya indlu yako ngokuhlwa.—Lisiko elibi eli lokuti sekuhlwile indoda ipume endlwini ishiye usapo lodwa. Enye intokazi ite ngokulinda indoda yahlala kwada kwasebusuku, nobusuku obukabadakazi isozela. Ide yangena ekambileni yakulala. Ifike sekuko oleleyo, yama- ngaliswa ukuba ngubanina kanti, *udiya* akayanga ndawo, nanku elele.

Iveki yomtandazo.—Iveki etabatela kusuku Iwe 6 kuse  
kolwe 13 January, 1889, yiveki ebalulelwe umtandazo,   
acelwayo onke amabandla ka Kristu, kwindawo ngendawo,  
ukuba ngamxelo mnye apakamisele intliziyo ku Mdali.